b'\n_START_ARTICLE_\nAlergijski rinitis\n_START_PARAGRAPH_\nAlergijski rinitis je kroni\xc4\x8dna upala sluznice nosa uzrokovana nekim od alergena. Naj\xc4\x8de\xc5\xa1\xc4\x87a je alergijska bolest sa sve ve\xc4\x87om pervalencijom. Javlja se u dva osnovna oblika: sezonski i trajni. U Europi jedna od tri osobe pogo\xc4\x91ena je simptomima alergijskog rinitisa. Socioekonomske posljedice ove alergije postaju sve ve\xc4\x87e optere\xc4\x87enje za zdravstvene sustave diljem svijeta._NEWLINE_ Kod mnogih pacijenata alergijski rinitis ostaje nedijagnosticiran, ondosno nelije\xc4\x8den._NEWLINE_Kod sezonskog oblika smetnje se javljaju u odre\xc4\x91enom dijelu godine, obi\xc4\x8dno u razdoblju cvatnje, a naj\xc4\x8de\xc5\xa1\xc4\x87i alergeni su peludi trava, stabala i korova. Simptomi obi\xc4\x8dno po\xc4\x8dinju u o\xc5\xbeujku i mogu potrajati do kraja listopada._NEWLINE_Kod trajnog (perenijalnog) oblika smetnje su prisutne ve\xc4\x87im dijelom godine, upravo zbog gotovo stalne izlo\xc5\xbeenosti alergenima odgovornima za njegovu pojavu, a naj\xc4\x8de\xc5\xa1\xc4\x87i su grinje, ku\xc4\x87na pra\xc5\xa1ina, dlake \xc5\xbeivotinja, tekstilna vlakna i sl.'